**PITANJA I ODGOVORI**

Za nabavu br. 18 Upravljanje projektom, za projekt KK.01.2.1.02.0009, Inovativno rješenje za upravljanje kibernetičkom sigurnosti industrijskih sustava automatizacije postrojenja i procesa​, dana 14.12. gospodarski subjekt je postavio slijedeća pitanja:

1. molimo da jasno naznačite koji projekti moraju biti završeni, a koji mogu biti u tijeku. Isto nam je važno posebice za treću referencu stručnjaka 1 – voditelja tima
2. vezano za stručnjaka 2 koji provodi unaprjeđenje procesa molimo Vas pojašnjenje pojmova kako bi bilo jasno na što se točno traženo odnosi:
   * implementacija metodologija kontinuiranog unaprjeđenja,
   * uspostavljanje procedura unutar organizacije,
   * poslovi  digitalizacije procesa,
   * poslovi optimizacije potrošnje resursa,
3. Kod kriterija za Ponuditelja vrednuju se samo završeni projekti?
4. Molimo Vas da prihvatiti i bjanko zadužnicu kao jamstvo za ozbiljnost ponude.
5. Dodatno, radi učestalih problema u slanju pošiljaka putem pošte, ali i pandemije koja rizičnim čini osobnu dostavu pošte molim Vas da omogućite da se ponude u istom skeniranom obliku dostave na email. Isto je prepouka HAMAG-a, ali i MRRFEU kao upravljačkog tijela projekta za kojeg ste raspisali natječaj.

**ODGOVORI**

1. U dokumentaciji o nadmetanju jasno je naznačeno gdje je dozvoljeno navoditi i projekte koji još nisu završili odnosno koji mogu biti u tijeku, a to je naznačeno formacijom 'radi/je radio'
2. Sve reference koje se dodatno boduju u sklopu ocjenjivanja ponuda povezane su uz predmet nabave na način da se ocjenjuju stručna iskustva koja su potrebna za izvršavanja konkretnih aktivnosti kako je navedeno u opisu poslova Poziva na dostavu ponuda. Pri izradi dokumentacije pokušali smo maksimalno jasno definirati sve kriterije. U tijeku postupka nabave Naručitelj ne može navoditi ponuditelje na određene tipove referenci jer bi na taj način mogao dovesti ponuditelje u neravnopravan položaj.

Što se tiče metodologije kontinuiranog unaprjeđenja, općenito gledajući radi se o metodologiji kontinuiranih poboljšanja baziranih na malim, redovnim promjenama, poboljšanjima, a koja na kraju donose značajne rezultate. Ocjenjuje se iskustvo implementacije takvih metodologija. Svi ostali navedeni pojmovi: uspostavljanje procedura, optimizacija te digitalizacija procesa nam se već čine dovoljno jasno definirani u Pozivu.

1. DA
2. Ostaje kako je u Dokumentaciji o nadmetanju
3. Ostaje kako je u Dokumentaciji o nadmetanju